Virus får membranene sine når de knopper seg ut av en membran i vertscellen; i hovedsak fra plasmamembranen, men også fra andre membraner, som membranene til golgiapparatet og endoplasmatisk retikulum. Hvilken membran de blir dannet fra er avhengig av virusart. Selv om virusmembranene har opphav i vertscellen, kan lipidsammensetningen deres skille seg fra den membranene i vertscellen har.